钦定古今图书集成/历象汇编/庶征典/第186卷 > 王充论衡 > 《汉武帝斋宫产灵芝赋》史延
## 钦定古今图书集成/历象汇编/庶征典/第186卷 > 王充论衡 > 《汉武帝斋宫产灵芝赋》史延

武皇帝慕轩后之风，储思幽通，叶珍符于瑞牒，产灵
芝于斋宫。太一清精，元君降衷。色夺兼金，发灵姿以
温润；质逾美玉，浮真气以葱茏。原夫“帝在华帐，俨于
仙仗，睿思邈以冲寂，神心窅其相向，髣髴受釐，肃其
冥贶，非煦育之所致，乃精神之潜畅，挺兹三秀，表信
乎三元之符；擢此九茎，期尔于九坻之上。异屈轶之”
致用，类朱英之为状，足表天感与地生，或扬臣和而
君唱。是知至精潜运，神物昭彰，灵液潜通，愿生乎枯
木贞石。神心幽赞，故出此閟殿神房。冠庶草以为贵，
故有时而发祥。信禀质以津泽，非本媚乎馨香。岂比
夫楚水之空嘉萍实，仙宫之独贵元霜。懿夫道心虚
澹，我则无味以元感；化感贵形，我乃“无根而效灵。”是
用拔奇瑶砌，标异彤庭，紫盖与祥云允合，朱茎将火
德相冥。秀射猗兰之室，光连云母之屏，焕国典而永
昭歌颂，彻元风而丕耀德馨。彼丹甑呈丰器车表德，
潜美岩野，挺芳幽侧《曷比》夫耀甲乙之帐，赫矣朱荣；
结天地之精，混然刚克。异朝菌之为体，同夜光之非
饰，含圣泽以成春，体“正阳而禀色。是知人心告虔，珍
物效焉，将会昌于群帝，必功格于上元。且神之符则
受此灵草，神之会则降彼真仙，苟获符而为约，与降
质而相悬。大宝在乎皇极，真居本乎丹田，苟溺异以
趋怪，顾汨听而表年。彼乘峤而求静，此执迷而征圣，
徒有托于斋祈，信无裨于性命。睹芝宫兮缅尔，倏隙
驷以”奔竞。庶归《元化》之门，小彼《炎皇》之庆。